cyanic-selkie/wikianc huggingface dataset:
จังหวัดจันทบุรี
ประวัติศาสตร์
ต่อมาปี พ.ศ. 2200 ได้ย้ายมาสร้างเมืองใหม่ที่บ้านลุ่ม อยู่ทางฝั่งตะวันตกของแม่น้ำจันทบุรี ในปี พ.ศ. 2310 หลังจากกรุงศรีอยุธยา สมเด็จพระเจ้าตากสินมหาราชได้เข้ายึดเมืองจันทบุรีเพื่อใช้เป็นแหล่งสะสมเสบียงอาหารและรวบรวมกำลังพลในการกอบกู้กรุงศรีอยุธยาคืนจากพม่า ในคราวนั้นเจ้าเมืองจันทบุรีนามว่าเจ้าขรัวหลาน(ยศเจ้าเมืองจันทบุรีเดิม) ชึ่งราษฎรเลือกขึ้นเมื่อเสียกรุงศรีอยุธยา โดยหวังว่าพระยาจันทบูร จะช่วยปกป้องรักษาเมืองจันทบุรีให้อยู่รอดสืบต่อไป ได้ต่อต้านกองทัพของสมเด็จพระเจ้าตากสินมหาราช โดยได้พยายามทำทุกวิถีทางเพื่อให้เมืองจันทบุรีอยู่รอดเป็นอิสระ รักษาแผ่นดินไว้ให้ชนชาติบูรพา แต่สุดท้ายก็ต้องปราชัยพ่ายแพ้แก่กองทัพของสมเด็จพระเจ้าตากสินมหาราช โดยพระองค์ทรงใช้พญาช้างศึกบุกชนกำแพงเมืองจนสามารถเข้าตีเมืองเอาไว้ได้สำเร็จ เจ้าเมืองจันทบุรีได้หลบภัยไปอาณาจักรกัมพูชาจนถึงแก่อสัญกรรม เมืองจันทบุรีจึงตกเป็นของสยามนับแต่นั้นเป็นต้นมา
ต่อมาในปี พ.ศ. 2436 ฝรั่งเศสได้เข้ายึดเมืองจันทบุรีไว้นานถึง 11 ปี เนื่องจากสยามมีข้อพิพาทเรื่องดินแดนฝั่งขวาของแม่น้ำโขง โดยฝรั่งเศสกล่าวว่าสยามล่วงล้ำดินแดนอาณานิคมของฝรั่งเศส ส่วนสยามได้อ้างว่าดินแดนดังกล่าวเป็นของสยาม ฝ่ายสยามเห็นว่าจะต่อสู้ทางทหารฝรั่งเศสไม่ได้จึงขอเปิดการเจรจา ทางฝรั่งเศสยื่นคำขาด โดยฝ่ายสยามต้องยอมยกดินแดนที่เป็นข้อพิพาทรวมทั้งเกาะทั้งหมดในลำน้ำโขง พร้อมเงินอีกหนึ่งล้านฟรังก์และสามล้านบาท โดยจนกว่าจะดำเนินการเสร็จฝรั่งเศสจะยึดเมืองจันทบุรีไว้ก่อนตามสนธิสัญญาสยาม–ฝรั่งเศส ร.ศ. 112 แต่เมื่อทางสยามดำเนินการเสร็จ ฝรั่งเศสไม่ได้ถอนกำลังออก ฝ่ายสยามจึงต้องยอมยกเมืองตราดและเมืองประจันตคีรีเขตร์ (เกาะกง) เพื่อแลกกับเมืองจันทบุรี ตามสนธิสัญญาสยาม–ฝรั่งเศส ร.ศ. 122 ต่อมาสยามได้ทำสนธิสัญญายกเมืองพระตะบอง เสียมราฐ และศรีโสภณ เพื่อแลกเมืองจันทุบรีและตราดคืนมา แต่ฝรั่งเศสไม่ได้คืนเมืองประจันตคีรีเขตร์แต่อย่างใด ปัจจุบันเมืองประจันตคีรีเขตร์จึงอยู่ในอาณาเขตประเทศกัมพูชา
ภายหลังได้มีการจัดระเบียบบริหารราชการส่วนภูมิภาคเป็นแบบมณฑลเทศาภิบาล จัดตั้งมณฑลจันทบุรี โดยมีเมืองจันทบุรี ระยอง และตราดอยู่ในเขตการปกครองจนถึง พ.ศ. 2476 ภายหลังการเปลี่ยนแปลงการปกครองเป็นระบอบประชาธิปไตย จึงยกเลิกมณฑลเทศาภิบาลและได้จัดระเบียบบริหารราชการแผ่นดินใหม่ โดยแบ่งออกเป็นจังหวัดและอำเภอ ดังนั้นเมืองจันทบุรีจึงมีฐานะเป็นจังหวัดจนถึงปัจจุบันนี้
ภูมิศาสตร์
จังหวัดจันทบุรีตั้งอยู่ทางภาคตะวันออกของประเทศไทย โดยอยู่ห่างจากกรุงเทพมหานครเมืองหลวงของประเทศไปทางตะวันออกเฉียงใต้ประมาณ 245 กิโลเมตร จังหวัดจันทบุรีมีพื้นที่ทั้งหมด 6,338 ตารางกิโลเมตร คิดเป็นร้อยละ 16.6 ของพื้นที่ภาคตะวันออก และเท่ากับร้อยละ 1.8 ของพื้นที่ทั้งประเทศ โดยพื้นที่ของจังหวัดเป็นที่ราบชายฝั่งทะเล ที่ราบสูงและภูเขา ภูมิอากาศของจังหวัดมีลักษณะแบบมรสุมเขตร้อน จุดสูงสุดของจังหวัดอยู่ที่ยอดเขาสอยดาวใต้ ซึ่งเป็นยอดเขาที่มีความสูงที่สุดในภาคตะวันออก โดยมีความสูง 1,675 เมตร
ลักษณะภูมิประเทศ
จังหวัดจันทบุรีมีลักษณะภูมิประเทศอยู่ 3 ลักษณะ คือ ภูเขาและเนินสูง ที่ราบสูงและที่ราบเชิงเขา และที่ราบลุ่มแม่น้ำและชายฝั่งทะเล โดยในบริเวณทิศตะวันตกเฉียงเหนือ ทิศเหนือและทิศตะวันออกของจังหวัดจะเป็นเขตภูเขาสูง เช่น ทิวเขาบรรทัด ทิวเขาจันทบุรี เป็นต้น บริเวณนี้เป็นต้นกำเนิดของแม่น้ำลำธารหลายสาย รวมถึงเป็นแนวที่กั้นเขตแดนระหว่างจังหวัดจันทบุรีกับจังหวัดระยอง จังหวัดฉะเชิงเทรา และจังหวัดสระแก้ว ในส่วนของที่ราบสูงและที่ราบเชิงเขานั้นจะตั้งอยู่ในเขตอำเภอสอยดาว อำเภอโป่งน้ำร้อน พื้นที่ตอนกลางของอำเภอขลุง รวมไปถึงทางตะวันออกของอำเภอมะขาม อำเภอแก่งหางแมว อำเภอเขาคิชฌกูฏ และทางตอนเหนือของอำเภอท่าใหม่ โดยบริเวณนี้ส่วนใหญ่จะมีลักษณะเป็นที่ราบลูกคลื่น ในส่วนพื้นที่สุดท้ายของจังหวัดมีลักษณะเป็นที่ราบลุ่มแม่น้ำและชายฝั่งทะเล โดยพื้นที่เหล่านี้ส่วนใหญ่เป็นพื้นที่ที่มีแม่น้ำไหลผ่าน เช่น ที่ราบลุ่มแม่น้ำคลองโตนด ที่ราบลุ่มแม่น้ำพังราด ที่ราบลุ่มแม่น้ำจันทบุรีและที่ราบลุ่มแม่น้ำเวฬุ เป็นต้น โดยส่วนใหญ่แล้วพื้นที่เหล่านี้จะอยู่ในเขตอำเภอนายายอาม เมืองจันทบุรีและขลุง รวมถึงพื้นที่บางส่วนของอำเภอแก่งหางแมว เขาคิชฌกูฏและอำเภอท่าใหม่ สำหรับพื้นที่ชายฝั่งทะเลมักมีลักษณะเป็นที่ราบชายฝั่งทะเลแคบ ๆ มีการทับถมของตะกอนทราย ที่ราบชายฝั่งทะเลบางแห่งอยู่ใกล้ปากแม่น้ำส่งผลให้บริเวณนั้นมีดินโคลนผสมด้วย บริเวณที่พบที่ราบชายฝั่งทะเลได้แก่ พื้นที่ทางตอนใต้ของอำเภอนายายอาม อำเภอท่าใหม่ อำเภอแหลมสิงห์ และอำเภอขลุง
ลักษณะภูมิอากาศ
สภาพภูมิอากาศโดยทั่วไปจังหวัดจันทบุรีตั้งอยู่ในเขตมรสุมเขตร้อน โดยได้รับฝนจากอิทธิพลของลมมรสุมตะวันตกเฉียงใต้ มีฝนตกชุกติดต่อกันประมาณ 6 เดือนต่อปี โดยเดือนมิถุนายนถึงเดือนสิงหาคมเป็นเดือนที่มีปริมาณน้ำฝนสูงที่สุด ซึ่งอาจมีปริมาณน้ำฝนสูงถึง 500 มิลลิเมตรต่อเดือน จังหวัดจันทบุรีมี 3 ฤดูกาลคือฤดูฝน (มิถุนายน–ตุลาคม) ฤดูหนาว (พฤศจิกายน–กุมภาพันธ์) และฤดูร้อน (มีนาคม–พฤษภาคม) โดยที่ฤดูหนาวจะมีอากาศหนาวเย็นช้ากว่าภาคตะวันออกเฉียงเหนือและภาคเหนือของประเทศ
จังหวัดจันทบุรีมีอุณหภูมิเฉลี่ย 23–31 องศาเซลเซียสในแต่ละปี โดยที่อุณหภูมิในแต่ละฤดูของจังหวัดจะไม่มีความแตกต่างกันมากนัก อันเนื่องมาจากการตั้งอยู่ใกล้กับทะเล สำหรับอุณหภูมิในแต่ละฤดูนั้น ฤดูฝนมีอุณหภูมิระหว่าง 24–30 องศาเซลเซียส ฤดูหนาวมีอุณหภูมิอยู่ระหว่าง 22–31 องศาเซลเซียส ส่วนในฤดูร้อนมีอุณหภูมิระหว่าง 23–33 องศาเซลเซียส
ทรัพยากรดินและน้ำ
ทรัพยากรดินในจังหวัดจันทบุรีมีความอุดมสมบูรณ์สูงมาก ซึ่งส่วนใหญ่แล้วเป็นดินที่เกิดจากการสลายตัวของหินปูน ทำให้ดินมีความเป็นด่างเหมาะแก่การปลูกผลไม้อันเป็นหนึ่งในพืชเศรษฐกิจของจังหวัดจันทบุรี ดินมีลักษณะเป็นดินตื้นถึงลึกอันเนื่องมาจากสภาพภูมิประเทศ โดยดินส่วนมากของจังหวัดจันทบุรีเป็นดินที่สามารถระบายน้ำออกได้ดีถึงดีมาก อย่างไรก็ตามจังหวัดจันทบุรีมีพื้นที่ดินที่ไม่เหมาะสมกับการทำเกษตรประมาณ 3,000 ตารางกิโลเมตร โดยปัญหาทรัพยากรดินที่พบมากที่สุดคือดินเค็มในบริเวณชายฝั่งทะเล ดินตื้นและดินในพื้นที่ลาดชันเชิงซ้อน
ในส่วนของทรัพยากรน้ำในจังหวัดจันทบุรีนั้น แม้ว่าจังหวัดจันทบุรีจะอยู่ในพื้นที่ทึ่มีฝนตกชุก แต่จันทบุรียังคงประสบกับปัญหาภาวะความแห้งแล้งในพื้นที่ของจังหวัดเนื่องจากแม่น้ำทั้งหมดในจังหวัดเป็นเพียงแม่น้ำสายสั้น ๆ และมีขนาดเล็ก ยกตัวอย่างเช่น แม่น้ำพังราด (30 กิโลเมตร) แม่น้ำวังโตนด (6 กิโลเมตร) แม่น้ำเวฬุ (88 กิโลเมตร)และแม่น้ำจันทบุรี (123 กิโลเมตร) เป็นต้น ส่งผลให้น้ำในแม่น้ำไหลลงสู่อ่าวไทยอย่างรวดเร็ว นอกจากนี้หากมีปริมาณฝนในจังหวัดจันทบุรีมากเกินไป ปริมาณน้ำอาจจะเอ่อล้นตลิ่งเข้าท่วมพื้นที่ต่าง ๆ ได้อีกด้วย จึงมีการสร้างอ่างเก็บน้ำและเขื่อนเป็นจำนวนมากเพื่อแก้ไขปัญหาดังกล่าว โดยเขื่อนและอ่างเก็บน้ำที่สำคัญคือ เขื่อนคิรีธาร อ่างเก็บน้ำคลองศาลทราย เขื่อนบ้านพลวงและเขื่อนทุ่งเพล
สัตว์ป่าและพันธุ์พืช
จังหวัดจันทบุรีมีพื้นที่ป่าไม้มากที่สุดในภาคตะวันออก โดยคิดเป็น 1 ใน 4 ของจำนวนพื้นที่ป่าไม้ทั้งภาค อย่างไรก็ตามหากเปรียบเทียบในอดีตจะพบว่าจังหวัดจันทบุรีสูญเสียพื้นที่ป่าไม้ไปเป็นจำนวนมาก เพราะเดิมทีจังหวัดจันทบุรีมีเนื้อที่ป่าไม้มากกว่าร้อยละ 50 ของจังหวัด โดยสาเหตุของการสูญเสียพื้นที่ป่าไม้ส่วนใหญ่เกิดจากการลักลอบตัดไม้ การบุกรุกของราษฎรและการขาดการเข้มงวดกวดขันของเจ้าหน้าที่ ในปัจจุบันมีการประกาศให้พื้นที่ป่าไม้ของจังหวัดจันทบุรีขึ้นเป็นอุทยานแห่งชาติ 3 แห่งคือ อุทยานแห่งชาติเขาคิชฌกูฏ อุทยานแห่งชาติเขาสิบห้าชั้น และอุทยานแห่งชาติน้ำตกพลิ้ว วนอุทยานแห่งชาติ 1 แห่งคือ วนอุทยานแห่งชาติแหลมสิงห์ และเขตรักษาพันธุ์สัตว์ป่า 3 แห่งคือ เขตรักษาพันธุ์สัตว์ป่าเขาสอยดาว เขตรักษาพันธุ์สัตว์ป่าเขาอ่างฤๅไน และเขตรักษาพันธุ์สัตว์ป่าคลองเครือหวาย
สำหรับพืชที่ค้นพบในจังหวัดจันทบุรีมีอยู่หลายประเภท ที่สำคัญคือสำรองและจัน ซึ่งถือเป็นต้นไม้ประจำจังหวัดของจันทบุรี ในส่วนของพืชชนิดอื่น ๆ ที่สำคัญของจังหวัด ได้แก่ สอยดาว ชะมวง กฤษณา กระวานและเหลืองจันทบูรอันเป็นดอกไม้ประจำจังหวัด นอกจากนี้แล้วในจังหวัดจันทบุรียังค้นพบพืชเฉพาะถิ่นอีกด้วย ยกตัวอย่างเช่น เนตรม่วง (Microchirita purpurea) ซึ่งพบได้เฉพาะในเขตอำเภอแก่งหางแมว จังหวัดจันทบุรีเพียงแห่งเดียวเท่านั้น เป็นต้น
สำหรับในส่วนของสัตว์ป่าในจังหวัดจันทบุรีนั้นพบว่ามีสัตว์เลี้ยงลูกด้วยนม 122 ชนิด นก 276 ชนิด สัตว์เลื้อยคลานไม่น้อยกว่า 88 ชนิด สัตว์ครึ่งบกครึ่งน้ำ 29 ชนิดและปลาน้ำจืดอีกกว่า 47 ชนิด จึงนับได้ว่าจังหวัดจันทบุรีเป็นจังหวัดหนึ่งที่มีความหลากหลายของสิ่งมีชีวิตค่อนข้างมาก ในจำนวนสัตว์เหล่านี้มีสัตว์ที่สำคัญ ยกตัวอย่างเช่น กบอกหนาม นกกระทาดงจันทบุรี นกแต้วแล้วใหญ่หัวสีน้ำเงินและนกสาลิกาเขียวหางสั้น เป็นต้น ซึ่งสัตว์เหล่านี้เป็นสัตว์ที่สามารถพบได้ในบริเวณจังหวัดจันทบุรีเพียงแห่งเดียวเท่านั้น นอกจากนี้ยังมีสัตว์ที่สำคัญอีกชนิด คือ ปลาบู่มหิดล ที่มีการค้นพบในจังหวัดจันทบุรี แต่มีกระจายตัวอยู่ในจังหวัดระนองและจังหวัดภูเก็ตด้วย
การปกครองส่วนท้องถิ่น
จังหวัดจันทบุรีมีหน่วยการปกครองในรูปแบบกระจายอำนาจทั้งสิ้น 80 แห่ง แบ่งออกเป็น องค์การบริหารส่วนจังหวัด 1 แห่ง เทศบาลเมือง 5 แห่ง เทศบาลตำบล 40 แห่งและองค์การบริหารส่วนตำบล 34 แห่ง ในส่วนขององค์การบริหารส่วนจังหวัดจันทบุรีได้รับการจัดตั้งตามพระราชบัญญัติองค์การบริหารส่วนจังหวัด พ.ศ. 2540 โดยมีขอบเขตครอบคลุมพื้นที่ทั้งจังหวัดจันทบุรี โดยมีหน้าที่หลักในการให้บริการสาธารณะแก่ประชาชนในพื้นที่ รวมถึงประสานและร่วมมือกับหน่วยงานต่าง ๆ ในการวางแผนพัฒนาจังหวัด ปัจจุบันมีนายธนภณ กิจกาญจน์ เป็นนายกองค์การบริหารส่วนจังหวัดจันทบุรีคนปัจจุบัน สำหรับหน่วยการปกครองท้องถิ่นในระดับเทศบาลนั้นเริ่มขึ้นครั้งแรกในเขตอำเภอเมืองจันทบุรี โดยมีการจัดตั้งสุขาภิบาลจันทบุรีขึ้นในปี พ.ศ. 2451 ซึ่งต่อมาได้มีการยกฐานะเป็นเทศบาลเมืองจันทบุรีในปี พ.ศ. 2478
เศรษฐกิจ
จังหวัดจันทบุรีเป็นจังหวัดที่มีเกษตรกรรมเป็นพื้นฐานของเศรษฐกิจ โดยผลิตภัณฑ์มวลรวมภายในจังหวัดจันทบุรีเกินครึ่งหนึ่งมาจากภาคเกษตรกรรม รองลงมาเป็นอุตสาหกรรม การก่อสร้าง การศึกษาและภาคส่วนอื่น ๆ ตามลำดับ ในปี พ.ศ. 2555 ผลิตภัณฑ์มวลรวมภายในจังหวัดจันทบุรีรวมมูลค่าทั้งสิ้น 100,901 ล้านบาท คิดเป็นอันดับที่ 22 ของประเทศและมีผลิตภัณฑ์มวลรวมภายในจังหวัดต่อหัว 200,876 บาทต่อปี ในส่วนของรายได้ที่แท้จริงของประชากรในจังหวัดจันทบุรีนั้น ประชากรในจังหวัดมีรายได้เฉลี่ย 7,784 บาทต่อเดือนและมีรายจ่ายเฉลี่ย 6,655 บาทต่อเดือน สัดส่วนของคนจนในจังหวัดจันทบุรีเมื่อพิจารณามิติของรายได้พบว่ามีประชากรร้อยละ 8.8 อยู่ในสภาวะยากจน
เกษตรกรรม
ไม้ผลที่เกษตรกรในจังหวัดจันทบุรีนิยมปลูกมากคือมังคุด ทุเรียน สละและเงาะ เนื่องจากจันทบุรีมีสภาพภูมิประเทศและภูมิอากาศเหมาะสมสำหรับปลูกผลไม้เหล่านี้ทำให้จังหวัดจันทบุรีมีผลไม้เหล่านี้เป็นจำนวนมากและมีคุณภาพดี โดยเฉพาะอย่างยิ่งทุเรียนซึ่งจังหวัดจันทบุรีเป็นจังหวัดที่มีการผลิตมากที่สุดในประเทศไทย ผลไม้อีกชนิดหนึ่งซึ่งมีชื่อเสียงมากของจังหวัดจันทบุรีคือสละเนินวง โดยปลูกมากในบริเวณค่ายเนินวง ตำบลบางกะจะ ผลไม้ของจังหวัดจะออกสู่ตลาดในช่วงระหว่างเดือนเมษายนถึงมิถุนายนของทุกปี อย่างไรก็ตามปริมาณผลไม้ของจังหวัดในแต่ละปีจะมากหรือน้อยนั้นขึ้นอยู่กับสภาพภูมิอากาศ หากเกิดภาวะภัยแล้งขึ้นในจังหวัด ปริมาณผลไม้ที่จะออกสู่ตลาดในปีนั้นจะมีปริมาณลดลง จังหวัดจันทบุรีเป็นแหล่งปลูกพริกไทยที่สำคัญมากของประเทศไทย โดยพื้นที่ปลูกพริกไทยร้อยละ 95 อยู่ในจังหวัดจันทบุรี โดยพริกไทยสามารถสร้างรายได้เข้าจังหวัดจันทบุรีปีละประมาณ 30 - 60 ล้านบาท อย่างไรก็ตามในช่วงหลายปีที่ผ่านมาพื้นที่การปลูกพริกไทยลดลงเป็นอย่างมาก จากการที่เกษตรกรเปลี่ยนไปปลูกพืชชนิดอื่น ปัญหาความเสื่อมโทรมของดินและปัญหาด้านต้นทุนการผลิต โดยเกษตรกรเหล่านี้จะเปลี่ยนจากการปลูกพริกไทยเป็นแก้วมังกรและยางพารา
ในส่วนของยางพารานั้น หลวงราชไมตรี (ปูม ปุณศรี) เป็นบุคคลแรกที่นำยางพาราเข้ามาปลูกในจังหวัดจันทบุรีเป็นพื้นที่แรกของภาคตะวันออก ในปี พ.ศ. 2551 เกษตรกรชาวจันทบุรีปลูกยางพาราในพื้นที่ 463,799 ไร่ โดยปลูกมากที่สุดในอำเภอแก่งหางแมว คิดเป็นร้อยละ 41.60 ของพื้นที่ปลูกยางพาราของจังหวัด แม้ว่ายางพาราจะเป็นพืชเศรษฐกิจที่สร้างรายได้ให้แก่เกษตรกรชาวจันทบุรีเป็นจำนวนมาก แต่ในหลาย ๆ ปีมักประสบปัญหาราคายางพาราตกต่ำ
ประมง
การประมงของจังหวัดจันทบุรี แม้จะมีส่วนแบ่งในผลิตภัณฑ์มวลรวมภายในจังหวัดค่อนข้างน้อย (2,683 ล้านบาท) แต่เป็นภาคส่วนที่มีความสำคัญของจังหวัดจันทบุรี เนื่องจากจังหวัดจันทบุรีมีชายฝั่งทะเลยาว 108 กิโลเมตรและมีแม่น้ำหลายสาย ชาวประมงในจันทบุรีมีทั้งที่จับปลาในแหล่งน้ำและเพาะพันธุ์สัตว์น้ำ โดยสัตว์น้ำที่นิยมเพาะพันธุ์มากที่สุดคือกุ้ง ซึ่งมีผลผลิตรวมกันทั้งจังหวัดในปี พ.ศ. 2552 เท่ากับ 64,262 ตัน
อัญมณี
จังหวัดจันทบุรีได้รับฉายาว่าเป็นเมืองหลวงทางด้านอัญมณีแห่งหนึ่งของโลก โดยกิจการเหมืองอัญมณีของจังหวัดจันทบุรีเริ่มเมื่อใดไม่มีหลักฐานปรากฏแน่ชัด แต่พบหลักฐานในจดหมายเหตุคราวพระบาทสมเด็จพระจุลจอมเกล้าเจ้าอยู่หัว พ.ศ. 2419 ความว่า "ได้มีราษฎรนำเอาผลไม้และพลอย หลากสีมาถวาย" อัญมณีที่มีชื่อเสียงมากของจังหวัดจันทบุรีมีหลายชนิด เช่น ไพลิน สตาร์ บุษราคัม แต่ที่มีชื่อเสียงมากที่สุดคือ ทับทิมสยาม ซึ่งมีชื่อเสียงมากในระดับโลก อัญมณีดังกล่าวเหล่านี้มักขุดหาจากเหมืองในบริเวณเขารอบ ๆ ตัวเมืองจันทบุรี โดยเฉพาะอย่างยิ่งในบริเวณเขาพลอยแหวนและเขตตำบลบางกะจะ ซึ่งค้นพบอัญมณีเป็นจำนวนมาก อย่างไรก็ตามในปัจจุบันปริมาณอัญมณีที่ค้นพบในเขตจังหวัดจันทบุรีลดลงไปมาก ส่งผลให้ต้องนำเข้าอัญมณีจากต่างประเทศ โดยเฉพาะอย่างยิ่งจากประเทศมาดากัสการ์ในทวีปแอฟริกา เพื่อนำมาเป็นวัตถุดิบให้ช่างเจียระไนพลอยในจังหวัดจันทบุรีเป็นผู้เจียระไน การซื้อขายอัญมณีในจังหวัดจันทบุรีจะทำการซื้อขายในตลาดพลอย ซึ่งตั้งอยู่ในเขตเมืองเก่าจันทบุรี โดยมีผู้ซื้อทั้งชาวไทยและชาวต่างประเทศ มีการคาดการณ์กันว่าใน 1 สัปดาห์มีเงินสะพัดอยู่ในตลาดพลอยประมาณ 200 - 500 ล้านบาท
การท่องเที่ยว
จังหวัดจันทบุรีมีแหล่งท่องเที่ยวทางธรรมชาติและวัฒนธรรมเป็นจำนวนมาก ส่งผลให้การท่องเที่ยวของจังหวัดจันทบุรีสร้างรายได้ให้กับจังหวัดเป็นจำนวนมาก จากสถิติในแต่ละปีจะพบว่ามีปริมาณนักท่องเที่ยวและรายได้จากการท่องเที่ยวเพิ่มมากขึ้น โดยในปี พ.ศ. 2555 มีนักท่องเที่ยวเดินทางเข้ามาในจังหวัดจันทบุรีรวมทั้งสิ้น 1,072,348 โดยเกือบทั้งหมดเป็นนักท่องเที่ยวชาวไทย ในส่วนของนักท่องเที่ยวชาวต่างชาติที่เดินทางเข้ามาท่องเที่ยวในจังหวัดจันทบุรีมีเพียง 53,443 คนเท่านั้น นักท่องเที่ยวส่วนใหญ่จะเข้ามาพักผ่อนในจังหวัดจันทบุรีโดยเฉลี่ย 2.31 วัน นักท่องเที่ยวเหล่านี้สร้างรายได้ให้กับจังหวัดจันทบุรีกว่า 4,214 ล้านบาท โดยมีค่าเฉลี่ยการใช้จ่ายของนักท่องเที่ยวต่อวันอยูที่ 1,503.07 ต่อคน โดยนักท่องเที่ยวชาวต่างชาติจะใช้จ่ายต่อวันอยู่ที่ 2,501.61 ต่อคน
การศึกษา
สถาบันการศึกษาในจังหวัดจันทบุรีมีทั้งที่ดำเนินการโดยหน่วยงานทางภาครัฐบาลและภาคเอกชน โดยในส่วนภาคเอกชนมีองค์กรทางศาสนาเป็นส่วนหนึ่งที่ร่วมจัดการศึกษาด้วย ภาษาที่ใช้ในการจัดการเรียนการสอนใช้ภาษาไทยและภาษาอังกฤษ เป็นหลัก และมีการสอดแทรกภาษาจีนและภาษาในทวีปยุโรปอื่น ๆ เข้ามาใช้ในการจัดการเรียนการสอนอีกด้วย โรงเรียนประจำจังหวัดของจันทบุรีมีทั้งสิ้น 2 แห่งคือโรงเรียนเบญจมราชูทิศ จังหวัดจันทบุรี (โรงเรียนประจำจังหวัดชาย) และโรงเรียนศรียานุสรณ์ (โรงเรียนประจำจังหวัดหญิง)
ในส่วนของสถาบันอุดมศึกษาในจังหวัดจันทบุรีที่เปิดสอนระดับปริญญาบัณฑิตมีอยู่หลายแห่ง เช่น มหาวิทยาลัยราชภัฏรำไพพรรณี มหาวิทยาลัยบูรพา วิทยาเขตจันทบุรี มหาวิทยาลัยเทคโนโลยีราชมงคลตะวันออก วิทยาเขตจันทบุรี สถาบันบัณฑิตพัฒนศิลป์ (วิทยาลัยนาฏศิลป์จันทบุรี) มหาวิทยาลัยสุโขทัยธรรมาธิราช (ศูนย์วิทยพัฒนาจันทบุรี) เป็นต้น
การคมนาคมและการสื่อสาร
การเดินทางสู่จังหวัดจันทบุรีมีเส้นทางดังนี้
ประชากร
จากประกาศสำนักทะเบียนกลาง กรมการปกครอง กระทรวงมหาดไทยปี พ.ศ. 2560 รายงานว่า จังหวัดจันทบุรีมีประชากร 532,466 คน คิดเป็นอันดับที่ 46 ของประเทศ มีความหนาแน่นของประชากร 82.71 คนต่อตารางกิโลเมตร โดยบริเวณที่มีความหนาแน่นของประชากรมากที่สุดในจังหวัดอยู่ที่เขตเทศบาลเมืองขลุง ซึ่งมีความหนาแน่นของประชากร 3,772 คนต่อตารางกิโลเมตร ประชากรของจังหวัดจันทบุรีส่วนใหญ่อาศัยอยู่ในเขตอำเภอเมืองจันทบุรี โดยมีประชากรอาศัยอยู่ร้อยละ 25.03 ส่วนอำเภอที่มีประชากรอาศัยอยู่น้อยที่สุดคืออำเภอเขาคิชฌกูฏ โดยมีประชากรอาศัยอยู่เพียงร้อยละ 5.33 ของประชากรทั้งจังหวัด ประชากรจังหวัดจันทบุรีบางส่วนเดินทางย้ายถิ่นฐานไปยังจังหวัดอื่น โดยส่วนใหญ่แล้วเพื่อหางานทำในจังหวัดนั้น ๆ ประชากรชาวจันทบุรีส่วนมากมีสัญชาติไทยคิดเป็นร้อยละ 94.82 รองลงมามีสัญชาติกัมพูชาร้อยละ 2.90 สัญชาติลาวร้อยละ 1.20 ที่เหลือเป็นประชากรสัญชาติอื่น ๆ ในจำนวนนี้มีชาวยุโรป 397 คนและชาวแอฟริกัน 561 คนรวมอยู่ด้วย
ภาษา
ชาวจันทบุรีใช้ภาษาไทยแบบภาคกลางเป็นภาษาทางราชการและใช้สื่อสารในชีวิตประจำวัน อย่างไรก็ตามภาษาไทยที่ชาวจันทบุรีใช้พูดนั้นจะมีสำเนียงและหางเสียงที่แปลกจากภาษาไทยภาคกลาง มีคำบางคำที่เป็นภาษาถิ่นเฉพาะ เช่น การใช้คำว่า ฮิ เป็นคำสร้อย การเรียกยายว่า แมะ เป็นต้น นอกจากนี้แล้วในจังหวัดจันทบุรียังพบภาษาท้องถิ่นในตระกูลภาษาออสโตรเอเชียติกที่สำคัญอีก 1 ภาษา คือ ภาษาชอง ซึ่งเป็นภาษาที่พูดโดยชาวชอง ส่วนใหญ่แล้วชาวชองมักตั้งถิ่นฐานในอำเภอมะขาม อำเภอโป่งน้ำร้อนและอำเภอเขาคิชฌกูฎ ในปัจจุบันภาษาชองกำลังตกอยู่ในภาวะสูญหาย เนื่องจากพลเมืองชาวชองประมาณ 6,000 คน มีผู้ที่สามารถพูดภาษาชองได้เพียงแค่ 500 คนเท่านั้น ในส่วนของภาษาอื่น ๆ ที่มีประชากรในจังหวัดใช้สื่อสารในครัวเรือนเกิน 1,000 คนขึ้นไป ได้แก่ ภาษาเขมร ภาษาลาว ภาษาพม่าและภาษาอังกฤษ
โรงทำงาน
เคหสงเคราะห์และโรงทำงาน หรือ โรงทำงาน (Workhouse) ภายใต้ระบบกฎหมายประชาสงเคราะห์ของอังกฤษและเวลส์, สกอตแลนด์ and ไอร์แลนด์ “เคหสงเคราะห์และโรงทำงาน” คือสถานที่พำนักอาศัยและประกอบอาชีพสำหรับประชาชนผู้ที่ไม่สามารถหาเลี้ยงตนเองได้
จังหวัดจันทบุรี
ศาสนา
จากการสำมะโนประชากรของจังหวัดจันทบุรีในปี พ.ศ. 2553 พบว่า ประชากรส่วนมากในจังหวัดจันทบุรีนับถือศาสนาพุทธคิดเป็นร้อยละ 97.95 รองลงมานับถือศาสนาคริสต์คิดเป็นร้อยละ 1.22 ศาสนาอิสลามคิดเป็นร้อยละ 0.40 ศาสนาฮินดูคิดเป็นร้อยละ 0.03 ศาสนาอื่น ๆ คิดเป็นร้อยละ 0.23 และมีผู้ไม่นับถือศาสนาใด ๆ คิดเป็นร้อยละ 0.17 ในกลุ่มศาสนิกชนที่นับถือศาสนาอื่นนอกเหนือจากศาสนาพุทธส่วนใหญ่มักอาศัยอยู่ในเขตเทศบาล ในส่วนของคริสต์ศาสนิกชนในจังหวัดจันทบุรีพบมากที่สุดในเขตเทศบาลเมืองจันทนิมิตโดยมีผู้นับถือศาสนาคริสต์ถึงร้อยละ 50 จากประชากรทั้งหมดในเขตเทศบาล
โรงทำงาน
คำอ้างอิงถึงเคหสงเคราะห์และโรงทำงานเป็นครั้งแรกที่สุดใน “พจนานุกรมภาษาอังกฤษฉบับออกซฟอร์ด” มีมาตั้งแต่ปี ค.ศ. 1652 ที่เอ็กซิเตอร์ แต่บันทึกเป็นลายลักษณ์อักษรบางแห่งกล่าวว่ามีมาตั้งแต่ก่อหน้านั้นแล้ว บันทึกหนึ่งกล่าวถึงเคหสงเคราะห์ของปี ค.ศ. 1631 ที่ตั้งอยู่ที่แอบบิงดัน, ออกซฟอร์ดเชอร์ บริเวณที่พำนักอาศัยและทำงานเรียกกันเป็นภาษาพื้นบ้านว่า “spike” ที่มาจากเครื่องมือ spike ที่ใช้ในการทำเชือกด้ายดิบ ที่เป็นงานหนึ่งที่ทำกันในเคหสงเคราะห์
จังหวัดจันทบุรี
อาหาร
ในส่วนของอาหารว่างและเครื่องดื่มของจังหวัดจันทบุรีนั้นมีหลายอย่างที่ได้รับความนิยมเป็นอย่างมาก ในส่วนของอาหารว่างที่สำคัญคือ ข้าวเกรียบอ่อนน้ำจิ้ม ซึ่งมีลักษณะใหญ่กว่าข้าวเกรียบปากหม้อโดยทั่วไป ทองม้วนอ่อน ซึ่งจะมีรสชาติแตกต่างไปตามวัตถุดิบที่เข้ามาเป็นส่วนผสมและ ปาท่องโก๋ ซึ่งมีความแตกต่างจากปาท่องโก๋ในจังหวัดอื่นที่น้ำจิ้ม โดยน้ำจิ้มปาท่องโก๋ของจังหวัดจันทบุรีจะเป็นน้ำจิ้มที่มีรสหวานออกเปรี้ยว ในส่วนของเครื่องดื่มนั้นที่สำคัญได้แก่ น้ำสำรอง ซึ่งเป็นน้ำพืชสมุนไพรที่มีคุณค่าทางอาหารและสรรพคุณทางยา
การแสดงพื้นบ้าน
จังหวัดจันทบุรีเป็นจังหวัดที่มีการแสดงพื้นบ้านอย่างหลากหลาย โดยมักเป็นการแสดงที่บ่งบอกถึงวิถีชีวิตของผู้คนในท้องถิ่น ชาติพันธุ์ การประกอบอาชีพ รวมไปถึงสภาพทางภูมิศาสตร์ของท้องถิ่น การแสดงพื้นบ้านของจังหวัดจันทบุรีมีทั้งที่เกิดจากการถ่ายทอดของบรรพชนภายในท้องถิ่นหรือการแสดงพื้นบ้านบางอย่างอาจเกิดขึ้นจากการประดิษฐ์คิดค้นของผู้คนในปัจจุบัน โดยการแสดงพื้นบ้านของจังหวัดจันทบุรีที่สำคัญมีดังนี้
กีฬา
จังหวัดจันทบุรีมีสโมสรฟุตบอล 2 สโมสรเข้าแข่งขันในไทยลีก 3 ได้แก่สโมสรฟุตบอลจันทบุรีและสโมสรฟุตบอลอัศวิน เกาะขวาง ยูไนเต็ด
บันทึกความเข้าใจ
บันทึกความเข้าใจ (memorandum of understanding, ย่อ: MoU) เป็นเอกสารที่บันทึกข้อตกลงโดย
ความร่วมมือ หรือ ความเข้าใจระหว่าง องค์กร หน่วยงาน รัฐ เมื่อทั้งสองฝ่ายรับทราบและเข้าใจรายละเอียดในบันทึกความเข้าใจนั้นแล้ว ตัวแทนผู้มีอำนาจของทั้งสองฝ่ายก็จึงจะลงนามในบันทึกความเข้าใจ
บันทึกความเข้าใจเป็นสนธิสัญญาก็ต่อเมื่อเข้าองค์ประกอบของสนธิสัญญา ตามอนุสัญญากรุงเวียนนาว่าด้วยกฎหมายสนธิสัญญา ค.ศ. 1969
บันทึกความเข้าใจนั้น ไม่ถือว่าเป็นเป็นหนังสือสัญญาที่มีผลตามกฎหมายโดยตรง แต่จะถูกนำมาอ้างอิง เมื่อเรื่องที่สองฝ่ายที่ลงนามเกิดปัญหาจนต้องพึ่งกระบวนการทางกฎหมาย จึงจะนำบันทึกความเข้าใจดังกล่าวมากล่าวอ้าง (ยกเว้นบันทึกสัญญาที่เข้าข่ายเป็นสนธิสัญญา)
แฟรงค์ โอฮานด์ซา
แฟรงค์ โอฮานด์ซ่า เกิดเมื่อวันที่ 28 กันยายน พ.ศ. 2534 เกิดที่เมือง นะกง ประเทศแคเมอรูน โอฮานด์ซ่าเล่นในสโมสรเยาวชนกับ สโมสรฟุตบอลเฟรดดิสเสตท เอฟที แล้วได้เล่นสโมสรอาชีพกับสโมสรฟุตบอลเฟรดดิสเสตท เอฟที ในปี พ.ศ. 2554 ได้ย้ายมาเล่นใน ทวีปเอเชีย ให้กับ สโมสรฟุตบอลบุรีรัมย์ ยูไนเต็ด สโมสรประจำจังหวัดบุรีรัมย์ ในไทยพรีเมียร์ลีก โดยโอฮานด์ซ่าเล่นในตำแหน่ง กองหน้า บางครั้งยังเล่นเป็น ปีกขวา และ ยังเล่นให้กับ ฟุตบอลทีมชาติแคเมอรูน 20 ปี อีกด้วย และยังได้ถูกยกย่องให้เป็นนักเตะในตำนานของบุรีรัมย์อีกด้วย
แอลฟาแอนดรอมิดา
แอลฟาแอนดรอมิดา (Alpha Andromedae, α Andromedae, ย่อว่า Alpha And หรือ α And) เป็นดาวฤกษ์ที่ห่างจากดวงอาทิตย์ 97 ปีแสง และเป็นดาวที่สว่างที่สุดในกลุ่มดาวแอนดรอมิดา ตั้งอยู่ทางตะวันออกเฉียงเหนือของกลุ่มดาวม้าบิน และเป็นดาวด้านซ้ายบนของสี่เหลี่ยมใหญ่ม้าบิน
เจดีย์เสี่ยวย่าน
เจดีย์เสี่ยวย่าน ("เจดีย์ห่านน้อย") เป็นหนึ่งในเจดีย์สำคัญสององค์ในซีอาน มณฑลส่านซี ประเทศจีน ซึ่งเป็นที่ตั้งเมืองฉางอาน เมืองหลวงเก่าสมัยราชวงศ์ฮั่นและราชวงศ์ถัง คู่กับเจดีย์ต้าย่าน (เจดีย์ห่านใหญ่) ซึ่งสร้างขึ้นใน ค.ศ. 652 และบูรณะใน ค.ศ. 704
ประวัติ
เจดีย์เสี่ยวย่าน ตั้งอยู่ในวัดเจี้ยนฝู สร้างขึ้นระหว่าง ค.ศ. 707–709 ในรัชสมัยจักรพรรดิถังจงจงแห่งราชวงศ์ถัง (ครองราชย์ ค.ศ. 705–710) เจดีย์นี้สูง 45 เมตร (147 ฟุต) จนกระทั่งแผ่นดินไหวในมณฑลส่านซี ค.ศ. 1556 ซึ่งทำให้ตัวเจดีย์เสียหาย ความสูงลดลงเป็น 43 เมตร (141 ฟุต) และมีทั้งหมด 15 ชั้น
ในช่วงสมัยราชวงศ์ถัง เจดีย์เสี่ยวย่านตั้งอยู่อีกฟากถนนตรงข้ามวัดต้าเจี้ยนฝู ผู้แสวงบุญนำคัมภีร์ศาสนาพุทธจากอินเดียมายังวิหารและเจดีย์แห่งนี้ เพราะวัดนี้เป็นหนึ่งในสถานที่หลักในการแปลคัมภีร์ศาสนาพุทธที่ฉางอาน ตัววัดมีอายุเก่าแก่กว่าตัวเจดีย์ โดยสร้างขึ้นใน ค.ศ. 684 เป็นเวลา 100 วันหลังจักรพรรดิถังเกาจงสวรรคต (ครองราชย์ ค.ศ. 649–683) จักรพรรดิถังจงจงทรงยกบริเวณที่ประทับส่วนพระองค์เป็นที่ก่อสร้างวัดนี้ โดยให้พระภิกษุ 200 รูปสวดถวายจักรพรรดิถังเกาจงพระราชบิดาของพระองค์ จักรพรรดิถังจงจงเคยตั้งชื่อวัดนี้ว่าวัดต้าเซี่ยนฝู ต่อมาจักรพรรดินีบูเช็กเทียนทรงเปลี่ยนชื่อเป็นวัดต้าเจี้ยนฝูใน ค.ศ. 690
สถาปัตยกรรม
เจดีย์เสี่ยวย่านเป็นเจดีย์ที่มีโครงสร้างอิฐรูปสี่เหลี่ยม ยอดของเจดีย์สองชั้นถูกทำลายจากแผ่นดินไหวในปีที่ 34 ของรัชกาลจักรพรรดิเจียจิ้งแห่งราชวงศ์หมิง (ค.ศ. 1556) ทำให้เหลือ 13 ชั้น ความสูงทั้งหมดของเจดีย์ใน ค.ศ. 1989 อยู่ที่ 43.395 เมตร กว้าง 11.38 เมตร และอัตราส่วนของความสูงและความกว้างของชั้นล่างอยู่ที่ 100:26
เหรียญศารทูลมาลา
เหรียญศารทูลมาลา (The Saratul Mala Medal)  เป็นเหรียญเงินชนิดเดียว สำหรับพระราชทานเป็นบำเหน็จความชอบแก่ข้าราชการซึ่งเป็นเสือป่า ปัจจุบันพ้นสมัยการพระราชทานแล้ว
ประวัติ
เนื่องในวโรกาสที่พระบาทสมเด็จพระมงกุฎเกล้าเจ้าอยู่หัวได้เสด็จเถลิงถวัลยราชสมบัติบรรจบครบรอบปีที่ 15 ใน พ.ศ. 2468 ซึ่งกองเสือป่าอาสาสมัครได้ดำเนินตามกระแสพระบรมราโชบายมั่นคงเป็นปึกแผ่น เผยแผ่ไปทั่วพระราชอาณาจักรจนประสบผลแล้วซึ่งความยั่งยืน พระบาทสมเด็จพระมงกุฎเกล้าเจ้าอยู่หัวจึงพระราชดำริเห็นสมควรที่จะสถาปนาเหรียญศารทูลมาลา สำหรับพระราชทานเป็นบำเหน็จความชอบแก่ผู้ที่ปฏิบัติราชการเสือป่าด้วยความอุตสาหะ ที่รับราชการมาครบกำหนด 15 ปีบริบูรณ์ และทรงพระกรุณาโปรดเกล้าฯ ให้ตรา "พระราชบัญญัติเหรียญศารทูลมาลา พระพุทธศักราช 2468" ขึ้น ประกาศไว้เมื่อวันที่ 1 เมษายน พ.ศ. 2468 โดยให้ใช้ ตั้งแต่วันที่ 1 มกราคม พ.ศ. 2468
ปัจจุบันเหรียญศารทูลมาลาเป็นเหรียญที่พ้นสมัยพระราชทานแล้ว
ลักษณะ
ตามความใน พระราชบัญญัติเหรียญศารทูลมาลา พระพุทธศักราช 2468 ระบุไว้ว่า "เป็นเหรียญเงินมีสัณฐานเป็นรูปจักร หมายยศเสือป่า ด้านหน้าเป็นรูปหน้าเสือทรงมงกุฎอยู่กลางในวงจักร ด้านหลังตรงกลางมีอักษรพระบรมนามาภิไธยย่อ ร.ร.๖ หมายถึง รามรามาธิบดีที่ ๖  มีอักษรจารึกวงรอบข้างบนว่าบำเหน็จแห่งความยั่งยืน มีจารึกอักษรที่วงรอบข้างล่างว่า ในราชการเสือป่า ๑๕ ปี  ที่ร้อยแพรแถบสีดำเหลืองสลับเป็นลายรุ้งเป็นรูปวชิระสองคมมีเข็มกลัดเงิน เบื้องบนแพรแถบจารึกอักษรว่าเสียชีพอย่าเสียสัตย์ สำหรับติดอกเสื้อด้านซ้าย"
การพระราชทาน และการเรียกคืน
เหรียญศารทูลมาลาพระราชทานแก่ผู้ที่ปฏิบัติราชการเสือป่า เป็นนายเสือป่า ทั้งชั้นสัญญาบัตรและชั้นประทวนตั้งแต่ชั้นนายหมู่ใหญ่ขึ้นไป เป็นเวลาไม่น้อยกว่า 15 ปี หรือผู้ที่ทรงดำริเห็นควร จะได้ทรงพระกรุณาโปรดเกล้าฯ พระราชทานเป็นพิเศษ กำหนดเวลาของผู้ที่จะได้รับพระราชทานหรียญศารทูลมาลานี้ ให้นับตั้งแต่วันประกาศของกองเสือป่าอาสาสมัครให้ผู้นั้นเป็นสมาชิก ผู้ออกจากตำแหน่งประจำการเป็นกองหนุนและกองนอกไม่นับเข้าในเกณฑ์ที่จะได้รับพระราชทาน เหรียญศารทูลมาลานี้ เมื่อผู้รับพระราชทานสิ้นชีพล่วงลับไปแล้ว ทรงพระกรุณาโปรดเกล้าฯ พระราชทานให้ไว้ เป็นที่ระลึกแก่บุตรหลานสืบต่อไป ไม่ต้องส่งคืน แต่ผู้ที่ได้รับต่อ ๆ กันไป จะใช้ติดเหรียญนี้ประดับกายไม่ได้ เป็นแต่พระราชทานให้เก็บไว้เป็นที่ระลึกเท่านั้น ผู้ที่ได้รับพระราชทานเหรียญศารทูลมาลานี้มีประกาศนียบัตรทรงลงพระปรมาภิไธย ประทับพระราชลัญจกรกำกับเป็นสำคัญ
ถ้าผู้ที่ได้รับพระราชทานเหรียญศารทูลมาลานี้ มีความผิดต้องถอดจากยศเสือป่า หรือ ยศ บรรดาศักดิ์เมื่อใด ให้เจ้าพนักงานเรียกเหรียญและประกาศนียบัตรคืน ผู้ใดซึ่งเป็นผู้สมควรจะได้รับพระราชทาน ตามพระราชบัญญัตินี้แล้ว แต่ผู้นั้นประพฤติชั่วอย่างใด ๆ ซึ่งทรงพระราชดำริเห็นว่ายังไม่ควรจะพระราชทาน ก็จะโปรดเกล้าฯ ให้งดไว้ยังไม่พระราชทาน หรือถ้าได้รับพระราชทานไปแล้ว ภายหลังปรากฏว่าเป็นผู้ประพฤติชั่วตามที่กล่าวมาแล้ว จะโปรดเกล้าฯ ให้เรียกเหรียญและประกาศนียบัตรคืนตามพระราชดำริเห็นสมควร
อ้างอิง
เชิงอรรถ
กีฬาชักเย่อในโอลิมปิกฤดูร้อน 1908
การแข่งขันชักเย่อในโอลิมปิกฤดูร้อน 1908 เป็นการแข่งขันกีฬาชักเย่อในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 17-18 กรกฎาคม พ.ศ. 2451 จัดขึ้นที่สนาม White City Stadium ซึ่งการแข่งขันกีฬาชักเย่อครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 40 คน จาก 3 ประเทศ
พระศรีสุริโยไทยราชา
พระศรีสุริโยไทยราชา เป็นพระมหากษัตริย์กัมพูชา และเป็นพระราชโอรสของพระนารายณ์รามาธิบดีหรือสมเด็จพระนารายณ์ราชาที่ 1 หลังจากพระราชบิดาสิ้นพระชนม์ พระองค์ได้อ้างสิทธิในราชสมบัติเช่นเดียวกับอาของพระองค์คือสมเด็จพระศรีราชา สมเด็จพระศรีราชาขึ้นครองราชย์ในกรุงพนมเปญ ส่วนพระศรีสุริโยทัยประกาศตนเป็นกษัตริย์ที่เมืองศรีสันทร และครองราชสมบัติระหว่าง พ.ศ. 1981 - 2020  ต่อมาเมื่อพระธรรมราชาธิราชรามาธิบดีได้ยึดอำนาจการปกครองจากสมเด็จพระศรีราชาและได้รับการสนับสนุนจากกรุงศรีอยุธยา พระองค์จึงยอมจำนน ใน พ.ศ. 2020 และถูกเนรเทศไปกรุงศรีอยุธยาจนสิ้นพระชนม์ใน พ.ศ. 2022
อำเภอบางปะกง
บางปะกง เป็นอำเภอหนึ่งในจังหวัดฉะเชิงเทรา เดิมเป็นส่วนหนึ่งของอำเภอบางบ่อ จังหวัดสมุทรปราการ ก่อนที่จะโอนพื้นที่มาขึ้นกับอำเภอสนามจันทร์ (อำเภอบ้านโพธิ์ในปัจจุบัน) ต่อมาได้รวมพื้นที่บางตำบล ได้แก่ ตำบลหนองจอกจากอำเภอบ้านโพธิ์ ตำบลท่าหงอนไก่และตำบลบางปะกงจากอำเภอเมืองชลบุรี จังหวัดชลบุรี รวมตั้งขึ้นเป็นอำเภอเมื่อวันที่ 3 พฤศจิกายน 2450
คำว่า "บางปะกง" เพี้ยนมาจากคำว่า "บางมังกง" ซึ่งได้ชื่อมาจากปลามังกงหรือปลาอีกงที่พบชุกชุมในถิ่นนี้
ที่ตั้งและอาณาเขต
อำเภอบางปะกงตั้งอยู่ทางทิศตะวันตกเฉียงใต้ของจังหวัดฉะเชิงเทรา บริเวณปากแม่น้ำบางปะกง ห่างจากตัวจังหวัดไปประมาณ 22 กิโลเมตร  และอยู่ห่างจากกรุงเทพมหานครประมาณ 45 กิโลเมตร  มีอาณาเขตติดต่อกับพื้นที่ข้างเคียงดังต่อไปนี้
การปกครองส่วนท้องถิ่น
ท้องที่อำเภอบางปะกงประกอบด้วยองค์กรปกครองส่วนท้องถิ่น 16 แห่ง ได้แก่
อัลเฟรโด เมฮิอา
อัลเฟรโด อันโตนิโอ เมฮิอา เอสโกบาร์ (Alfredo Antonio Mejía Escobar; เกิด 3 เมษายน ค.ศ. 1990) เป็นนักฟุตบอลกองกลางชาวฮอนดูรัส ปัจจุบันเล่นให้กับสโมสรซันซีในกรีซและทีมชาติฮอนดูรัส
ทีมชาติ
เมฮิอามีส่วนร่วมกับทีมชาติชุดเยาวชนในการแข่งขันฟุตบอลโลกเยาวชนอายุไม่เกิน 17 ปี 2007, ฟุตบอลโลกเยาวชนอายุไม่เกิน 20 ปี 2009 และโอลิมปิกฤดูร้อน 2012
เมฮิอาลงเล่นนัดแรกให้กับทีมชาติชุดใหญ่ในเดือนมกราคม ค.ศ. 2011 โดยเป็นการแข่งขันชิงแชมป์ภูมิภาคอเมริกากลาง นัดที่พบกับคอสตาริกา นอกจากนี้ยังได้ลงเล่นในโกลด์คัพเมื่อปี 2011
Standard Industrial Classification
Standard Industrial Classification (ย่อว่า SIC) คือระบบจำแนกประเภทอุตสาหกรรมของสหรัฐอเมริกา โดยใช้ตัวเลข 4 ตัวเป็นตัวกำหนด เริ่มใช้เมื่อ ค.ศ. 1937 ปัจจุบันถูกแทนที่ด้วย North American Industry Classification System (NAICS) ซึ่งใช้ตัวเลข 6 หลักตั้งแต่ ค.ศ. 1997 แต่หน่วยงานภาครัฐบางหน่วยงานก็ยังใช้รหัสเดิมอยู่ เช่น U.S. Securities and Exchange Commission (SEC) มีคำกล่าวจาก Investopedia.com ว่า รหัสกลุ่มนี้เคยใช้เพื่อการโฆษณาในเรื่องที่ช่วยทำให้การสื่อสารภาคธุรกิจและระหว่างประเทศดียิ่งขึ้น
รหัส SIC คือรายชื่อของธุรกิจที่เป็นระบบการรวบรวม การวิเคราะห์ และการกู้ข้อมูล โดยเป็นการให้ข้อมูลทางอิเล็กทรอนิกส์ที่ครบถ้วน เพื่อระบุบริษัทเป็นส่วนหนึ่งของอุตสาหกรรมใด ยกตัวอย่างเช่น ถ้าคุณเห็นบริษัทที่มีรหัส 3721 หมายถึงบริษัทนั้นเป็นส่วนหนึ่งของอุตสาหกรรมเครื่องบิน เป็นต้น
นิธิทัศน์ โปรโมชั่น
นิธิทัศน์ โปรโมชั่น เป็นค่ายเพลงของไทยในอดีตเกิดจากการควบรวมกิจการกันของค่ายเพลง 2 ค่ายคือ NP Promotion ของนฤชา เพ่งผล ดีเจ และ Original Sound หรือ ไทยรัชฎา ของวิเชียร อัศว์ศิวะกุล โดยมีวิทยา ศุภพรโอภาส และสันติ เศวตวิมลเป็นที่ปรึกษาของบริษัท ประกอบการตั้งแต่ประมาณปี พ.ศ. 2524 จนถึงช่วงปี พ.ศ. 2538 จึงได้เปลี่ยนชื่อเป็น นิธิทัศน์ เอ็นเตอร์เทนเมนท์ และเหลือเพียงแค่นำผลงานในอดีตของศิลปินในสังกัดมาจัดจำหน่ายใหม่ ในอดีตนิธิทัศน์ได้ร่วมหุ้นกับบริษัท โรต้าแผ่นเสียง-เทป จำกัด และบริษัท ออนป้า เพื่อผลิตเทปวางจำหน่ายทั่วประเทศ แต่ในปัจจุบันนิธิทัศน์แยกตัวออกจากออนป้าและโรต้ามาจัดจำหน่ายเอง โดยเปลี่ยนชื่อบริษัทใหม่เป็น นิธิทัศน์ เอโอเอ
การดำเนินการ
ทาง นิธิทัศน์ เอโอเอ ได้ผลิตรายการเพลงใช้ชื่อว่า Retro Original (เรโทร ออริจินัล) ดำเนินรายการโดย สุนทร สุจริตฉันท์ ออกอากาศทุกวันเสาร์-อาทิตย์ เวลา 08.00-09.00 น. ทางมะจังทีวี ทรูวิชั่นส์ ช่อง 82 นอกจากนี้ยังได้ผลิตรายการเพื่อเอาใจคอเพลงลูกกรุงโดยใช้ชื่อว่า สำราญกรุง ดำเนินรายการโดยเอ้ อัศว์วิเศษศิวะกุล และตวงสิทธิ์ เรียมจินดา เป็นพิธีกรร่วม ออกอากาศทุกวันจันทร์-ศุกร์ เวลา 08.00-09.00 น. ทางช่อง มะจังทีวี ปัจจุบันยุติการผลิตรายการกับมะจังทีวีแล้ว
นอกจากนี้ นิธิทัศน์ได้จัดทำโปรเจกต์พิเศษของนิธิทัศน์ เช่น อภิมหาอมตะนิรันดร์กาล โดยนำศิลปินลูกกรุงต้นฉบับมาขับร้องเพลงดังของตนเองอีกครั้งด้วยรูปแบบดนตรีที่ทันสมัยทำให้อัลบั้มอภิมหาอมตะนิรันดร์กาลประสบความสำเร็จ ซึ่งศิลปินในโปรเจกต์นี้ประกอบไปด้วย  ชรินทร์ นันทนาคร, สุเทพ วงศ์กำแหง, สวลี ผกาพันธ์ เป็นต้น
เดอะสตาร์ ค้นฟ้าคว้าดาว ปี 12
เดอะสตาร์ ค้นฟ้าคว้าดาว ปี 12 เริ่มรับสมัครผู้เข้าแข่งขันในเดือนธันวาคม 2558 มีการเปลี่ยนกรรมการเป็นยุทธนา บุญอ้อม เมทินี กิ่งโพยม และอ๊อฟ ปองศักดิ์ และยังเปลี่ยนวิธีการรับสมัครเป็นออดิชั่นที่กรุงเทพที่เดียวและทดแทนด้วยการเปิดรับสมัครทางออนไลน์ และทางรายการได้ขยายอายุผู้เข้าแข่งขันเป็น 15 - 30 ปี
การรับสมัคร
มีการรับสมัครที่กรุงเทพมหานครที่สตูดิโอช่องวัน อาคารจีเอ็มเอ็มแกรมมี่เพลส และเพิ่มช่องทางการสมัครแบบออนไลน์ผ่านเว็บไซต์ช่องวัน (www.onehd.net) โดยผู้สมัครต้องอัปโหลดคลิปวิดีโอของตัวเองความยาวไม่เกิน 3 นาที โดยใช้เพลงของจีเอ็มเอ็มแกรมมี่ในการร้อง และ 1 คนสามารถส่งคลิปได้หลายคลิป แต่คณะกรรมการจะเลือกคลิปที่ดีที่สุดมาใช้ในการตัดสินเพื่อเข้าสู่รอบคัดเลือกรอบ 2
รอบคัดเลือก ณ สตูดิโอช่องวัน
การแข่งขันในรอบคัดเลือกรอบแรก ณ สตูดิโอช่องวัน ในวันที่ 12, 13, 19, 20 ธันวาคม พ.ศ. 2558 มีผู้ผ่านเข้ารอบทั้งหมด 26 คน โดยยังไม่รวมผู้เข้าแข่งขันจาก Online Audition
รอบคัดเลือกรอบสาม (16 คนสุดท้าย)
รอบคัดเลือกรอบสาม หรือรอบ 16 คนสุดท้าย ถูกจัดขึ้นในวันเสาร์ที่ 26 มีนาคม 2559 ณ เมืองไทยจีเอ็มเอ็มไลฟ์เฮาส์ แอท เซ็นทรัลเวิลด์ โดยช่องวันถ่ายทอดสดการประกาศผลในวันดังกล่าวตั้งแต่เวลา 20.00 น. เป็นต้นไป รอบนี้ผู้ที่ผ่านเข้ารอบจากรอบที่ 2 ทั้ง 16 คน ต้องร้องเพลงเพื่ออัดเทปล่วงหน้า และนำมาใช้ในการตัดสินผลการแข่งขันในวันเดียวกัน และรอบนี้เป็นรอบตัดสินเพื่อหา 8 คนสุดท้ายเพื่อเข้าแข่งขันในรอบจริงต่อไป
ลำดับการเรียกชื่อของ 8 ผู้เข้ารอบสุดท้าย
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
สัปดาห์ที่ 1
ในสัปดาห์ที่ 1 เป็นการแข่งขันในหัวข้อ "เพลงที่บ่งบอกถึงตัวตน" (2 เมษายน พ.ศ. 2559) มีรายละเอียดดังนี้
คอนเสิร์ต 2 เมษายน พ.ศ. 2559
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 12.56%) ไม่เปิดเผยคะแนน
วันประกาศผล 3 เมษายน พ.ศ. 2559
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ นภัทร อินทร์ใจเอื้อ (กัน) ,วิชญาณี เปียกลิ่น (แก้ม) ,จารุวัฒน์ เชี่ยวอร่าม (โดม) ,วราวุธ โพธิ์ยิ้ม (ตั้ม) จาก 4 โพดำ และผู้ที่ไม่ได้ไปต่อในสัปดาห์นี้คือ กฤษกร กนกธร (ตงตง หมายเลข 2) อำลาด้วยเพลง รักหนึ่งคำ จดจำตลอดไป (เรืองฤทธิ์ ศิริพานิช)
สัปดาห์ที่ 2
ในสัปดาห์ที่ 2 เป็นการแข่งขันในหัวข้อ "The star party" (9 เมษายน พ.ศ. 2559) มีรายละเอียดดังนี้
คอนเสิร์ต 9 เมษายน พ.ศ. 2559
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 17.76%) ไม่เปิดเผยคะแนน
สัปดาห์ที่ 3
ในสัปดาห์ที่ 3 เป็นการแข่งขันในหัวข้อ "Legend of grammy เพลงของศิลปินระดับตำนาน" (23 เมษายน พ.ศ. 2559) มีรายละเอียดดังนี้
คอนเสิร์ต 23 เมษายน พ.ศ. 2559
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 24.66%) ไม่เปิดเผยคะแนน
วันประกาศผล 24 เมษายน พ.ศ. 2559
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ ภาคิน คำวิลัยศักดิ์  (โตโน่) ,อาณัตพล ศิริชุมแสง (อาร์) ,ภัทรพล กันตพจน์ (ดิว), นัทธพงศ์ พรมสิงห์ (ดิว) , และผู้ที่ไม่ได้ไปต่อในสัปดาห์นี้คือ รติพันธ์ พันธ์พินิจ (เจนนี่ หมายเลข 4) อำลาด้วยเพลง นาทีที่ยิ่งใหญ่ (คริสติน่า อากีล่าร์)
คอนเสิร์ต 30 เมษายน พ.ศ. 2559
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 32.70%) ไม่เปิดเผยคะแนน
วันประกาศผล 1 พฤษภาคม พ.ศ. 2559
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ นภัทร อินทร์ใจเอื้อ (กัน), เรืองฤทธิ์ ศิริพานิช (ริท), ภาคิน คำวิลัยศักดิ์  (โตโน่)  และผู้ที่ไม่ได้ไปต่อในสัปดาห์นี้คือ ปนัสยา กิตติกถากุล (เน็ท หมายเลข 5) อำลาด้วยเพลง ฉันจะจำเธอแบบนี้ (สุนิตา ลีติกุล)
สัปดาห์ที่ 5
ในสัปดาห์ที่ 5 เป็นการแข่งขันในหัวข้อ "เพลงของบอย โกสิยพงษ์ และ เพลงลูกทุ่ง " (7 พฤษภาคม พ.ศ. 2559) มีรายละเอียดดังนี้
วันประกาศผล 8 พฤษภาคม พ.ศ. 2559
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ สุกฤษฏ์ วิเศษแก้ว (บี้) และผู้ที่ไม่ได้ไปต่อในสัปดาห์นี้คือ รวิสรารัตน์ พิบูลภานุวัธน (พรีน หมายเลข 7) อำลาด้วยเพลง อย่าทำให้ฟ้าผิดหวัง (ดา เอ็นโดรฟิน)
สัปดาห์ที่ 6
ในสัปดาห์ที่ 6 เป็นการแข่งขันในหัวข้อ Mini Concert 15 นาที (14 พฤษภาคม พ.ศ. 2559) ซึ่งมีรายละเอียดดังนี้
วันประกาศผล 15 พฤษภาคม พ.ศ. 2559
ในวันประกาศผล จะมีผู้เข้าแข่งขันเดอะสตาร์ในปีที่ผ่านมา ผลัดเปลี่ยนหมุนเวียนขึ้นมาร้องเพลงในช่วงที่ 2 ของรายการ ซึ่งในสัปดาห์นี้คือ นภัสสร ภูธรใจ (นิว) และ ปิยนุช เสือจงพรู (จิ๋ว) และผู้ที่ไม่ได้ไปต่อในสัปดาห์นี้คือ วรกฤต วรกุล (จัมโบ้ หมายเลข 6) อำลาด้วยเพลง ขอบคุณที่รักกัน (โปเตโต้)
สัปดาห์ที่ 7
ในสัปดาห์ที่ 7 เป็นการแข่งขันในหัวข้อ Mini Concert 30 นาที (21 พฤษภาคม พ.ศ. 2559) ซึ่งมีรายละเอียดดังนี้
วันประกาศผล 22 พฤษภาคม พ.ศ. 2559
ในวันประกาศผล มีการเพิ่มเวลาการออกอากาศของรายการ เป็น 3 ชั่วโมง 40 นาที โดย 2 คนสุดท้ายจะต้องร้องเพลงปิดท้ายการแข่งกันคนละ 1 เพลง ในคอนเสิร์ตนี้ได้รวม 6 คนที่ไม่ได้ไปต่อ ในเดอะสตาร์ปีนี้ และรุ่นพี่จากเดอะสตาร์ปีก่อนๆ ได้แก่ วราวุธ โพธิ์ยิ้ม (ตั้ม), ภาคิน คำวิลัยศักดิ์ (โตโน่), อิสริยะ ภัทรมานพ (ฮั่น), วิชญาณี เปียกลิ่น (แก้ม), จารุวัฒน์ เชี่ยวอร่าม (โดม) และ ระดับดาว ศรีระวงศ์ (มาตัง) มาร้องเพลงในคอนเสิร์ตนี้ด้วย
ในปีนี้เดอะสตาร์คนที่ 12 ของเมืองไทย ได้แก่ บิ๊ก กฤษฎา จันทร์ดี ชนะไปด้วยคะแนนโหวตรวมคะแนนจากกรรมการ และ 100 เสียงในห้องส่งรวมแล้ว 63.21% ส่วนรองชนะเลิศในปีนี้คือ ปิ่น พรชนก เลี่ยนกัตวา ที่มีคะแนนโหวตสะสม 36.79%
แขวงบ้านพานถม
บ้านพานถม เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตสถานที่ราชการและเขตการค้า
ที่ตั้งและอาณาเขต
แขวงบ้านพานถมตั้งอยู่ทางทิศตะวันออกเฉียงเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
แอนดรอมิดา 1
แอนดรอมิดา 1 (Andromeda I) เป็นดาราจักรทรงกลมแคระ (dwarf spheroidal galaxy) ไกลประมาณ 2.40 ล้านปีแสงในกลุ่มดาวแอนดรอมิดา แอนดรอมิดา 1 เป็นส่วนหนึ่งของกลุ่มดาราจักรท้องถิ่นและดาราจักรบริวารของดาราจักรแอนดรอมิดา (เอ็ม31) อยู่ประมาณ 3.5 องศาทางตอนใต้และทางตะวันออกของดาราจักรแอนดรอมิดาเล็กน้อย
พระศรีราชา
พระศรีราชา เป็นพระมหากษัตริย์กัมพูชา พระองค์เป็นพระราชโอรสของพระบรมราชา (เจ้าพระยาญาติ) หลังจากพระราชบิดาสิ้นพระชนม์ พระนารายณ์รามาธิบดี พระเชษฐาของพระองค์ได้ครองราชย์ต่อมา จนสิ้นพระชนม์ใน พ.ศ. 1980 หลังจากนั้นพระองค์ได้อ้างสิทธิในราชสมบัติและขึ้นครองราชย์ที่พนมเปญ พระศรีสุริโยไทยราชา พระโอรสของพระนารายณ์รามาธิบดีได้อ้างสิทธิ์ในราชสมบัติเช่นกัน และเกิดการจลาจลแย่งชิงราชสมบัติกันขึ้น พระศรีสุริโยไทยราชาประกาศตนเป็นกษัตริย์ที่เมืองศรีสันทร ต่อมา พระธรรมราชาธิราชรามาธิบดี พระโอรสอีกพระองค์ของพระบรมราชา (เจ้าพระยาญาติ) ได้ตั้งตนเป็นใหญ่ และสามารถปราบปรามพระศรีราชาลงได้ หลังจากนั้น พระองค์ถูกเนรเทศไปยังกรุงศรีอยุธยาจนสิ้นพระชนม์ใน พ.ศ. 2027
อายูมิ ทาฮาระ
อายูมิ ทาฮาระ (20 ธันวาคม ค.ศ. 1981 – ) มีชื่อจริงว่า มายูโกะ อิโต เป็นเอวีไอดอลชาวญี่ปุ่น เกิดที่กรุงโตเกียว เธอมักใช้เวลาในการออกซื้อสินค้า และมีความสามารถพิเศษด้านการว่ายน้ำ ทั้งนี้ เธอเป็นที่รู้จักในฐานะนางแบบผมแดงที่มีเสน่ห์มากคนหนึ่งของวงการ
ประวัติ
เธอเริ่มถ่ายแบบให้แก่ นิตยสารเดลลาเบ็ปปิง ในระดับสมัครเล่น โดยใช้ชื่อ "ซูกะ ทามาชี"  ในการเปิดตัวแบบกราวัวร์ จากนั้น จึงเปลี่ยนมาใช้ชื่อ "อายูมิ ทาฮาระ" ต่อมาใน ค.ศ. 2001 เธอเริ่มแสดงภาพยนตร์เอวี และเดลลาเบ็ปปิง ได้สัมภาษณ์โดยใช้ชื่อจริงของเธอ เธออำลาวงการภาพยนตร์เอวีและหนังสือภาพถ่ายใน ค.ศ. 2002
ภาพยนตร์เรือดำน้ำ
ภาพยนตร์เรือดำน้ำ เป็นภาพยนตร์สงครามแนวย่อยที่เนื้อเรื่องส่วนใหญ่เวียนวนเกี่ยวกับเรือดำน้ำใต้พื้นผิวมหาสมุทร โดยทั่วไปแล้ว ภาพยนตร์แนวย่อยนี้จะเน้นไปที่เรือดำน้ำขนาดเล็ก แต่ลูกเรือมีความมุ่งมั่นตั้งใจที่ต่อสู้กับเรือดำน้ำของศัตรูหรือเรือนักล่าเรือดำน้ำ หรือกับปัญหาอื่น ๆ ตั้งแต่ข้อพิพาทระหว่างลูกเรือ, ภัยคุกคามจากการก่อการร้าย, การถล่มของเครื่องจักรที่คุกคามชีวิต หรือความยากลำบากในชีวิตประจำวันของการใช้ชีวิตบนเรือดำน้ำ
บทละครแนวนี้แสดงถึงความตึงเครียดทางจิตใจของลูกเรือของเรือดำน้ำและศัตรูที่มองไม่เห็น ซึ่งบ่งบอกได้จากภาพเสียงที่อาจมีการระเบิด, การปิงของโซนาร์, เสียงดังเอี๊ยดอ๊าดของตัวเรือดำน้ำภายใต้แรงดันสุดขีด, สัญญาณเตือนสั่งให้เรือดำน้ำดำน้ำ และสัญญาณเสียงขู่ของใบพัดเรือพิฆาตหรือตอร์ปิโดที่กำลังใกล้เข้ามา
มีการสร้างภาพยนตร์ประมาณ 150 เรื่องในแนวเรือดำน้ำระหว่างปี ค.ศ. 1910 ถึง 2010 ซึ่งแสดงให้เห็นถึงเรือดำน้ำในเรื่องราวที่ค่อนข้างสมจริงเกี่ยวกับสงครามโลกครั้งที่หนึ่ง, สงครามโลกครั้งที่สอง หรือสงครามเย็น หรือสถานการณ์สมมติและมีความเป็นแฟนตาซีทั้งหมด
ลักษณะเฉพาะ
ภาพยนตร์เรือดำน้ำมีอรรถศาสตร์และวากยสัมพันธ์เฉพาะของตนเอง, การสร้างแนวภาพยนตร์ที่เกี่ยวข้องกับการสงครามเรือดำน้ำโดยเฉพาะ องค์ประกอบที่โดดเด่นในแนวนี้คือซาวด์แทร็ก ที่พยายามดึงอารมณ์และความขัดแย้งใต้ท้องทะเลกลับบ้าน ตัวอย่างเช่น ในดาส โบท ปี ค.ศ. 1981 การออกแบบเสียงทำงานร่วมกับรูปแบบภาพยนตร์ที่มีความยาวหลายชั่วโมงเพื่อแสดงให้เห็นถึงการแสวงหาที่ยาวนานกับลูกระเบิดน้ำลึก และตามที่นักวิจารณ์ ลินดา มาเรีย โคลเดา เขียน
"ครั้งแล้วครั้งเล่า ที่ภัยคุกคามของคลื่นเสียงปิง [ โซนาร์ ] นั้นหมายถึง [ลูกเรือ] กำลังบอกว่ามีศัตรูเคลื่อนมาอย่างหมดหนทาง"
น้ำเซาะทราย
น้ำเซาะซาย เป็นนวนิยายบทประพันธ์โดย กฤษณา อโศกสิน นักเขียนรางวัลซีไรท์และศิลปินแห่งชาติ ตีพิมพ์เป็นตอน ๆ โดยพิมพ์ฉบับรวมเล่มครั้งแรกในปี พ.ศ. 2512 เป็นนิยายที่สะท้อนปัญหาครอบครัวและการต่อสู้ของผู้หญิงเพื่อเรียกร้องสิทธิความชอบธรรม และทำให้เห็นภาพอันชัดเจนของคนที่ผิดศีล คือเข้าไปยุ่งเกี่ยวกับสามีคนอื่น โดยเป็นเรื่องราวครอบครัวของ ภีม และ วรรณรี ที่มีลูก 2 คนชายและหญิงชื่อ ปอ และ ป่าน แต่เมื่อพุดกรอง ที่ภีมเคยหลงรักตั้งแต่สมัยมหาวิทยาลัยจึงทำให้เกิดปัญหาครอบครัวขึ้น น้ำเซาะทราย ได้รับการทำเป็นละคร 5 ครั้ง และภาพยนตร์ 2 ครั้ง โดยทำเป็นละครครั้งแรกในปี พ.ศ. 2516 ออกอากาศทางช่อง 4 บางขุนพรหม สร้างครั้งที่ 2 ปี พ.ศ. 2522 ทางช่อง 5 สร้างครั้งที่ 3 ปี พ.ศ. 2536 ทางช่อง 7 สร้างครั้งที่ 4 ปี พ.ศ. 2544 ทางช่อง 3 และครั้งที่ 5 ปี พ.ศ. 2560 ทางช่อง 7 สำหรับฉบับปี 2560 ได้รับเรตติ้งเฉลี่ย 6.8 โดยตอนที่ทำเรตติ้งดีที่สุดคือตอนจบ ทำได้ 8.2 หรือจำนวนผู้ชมกว่า 5.4 ล้านคน สำหรับฉบับภาพยนตร์ สร้างครั้งแรกปี พ.ศ. 2516 กำกับโดยวิจิตร คุณาวุฒิ ได้รับรางวัลตุ๊กตาทอง ครั้งที่ 9 ในสาขาบทภาพยนตร์ยอดเยี่ยม ฉบับต่อมากำกับโดยชาลี อินทรวิจิตร ออกฉายปี พ.ศ. 2529 ฉบับนี้มีเพลงดังคือ "น้ำเซาะทราย" ขับร้องโดยจำรัส เศวตาภรณ์ ซึ่งได้รับรางวัลตุ๊กตาทอง ครั้งที่ 18
โครงเรื่อง
พุดกรอง วิบูลย์สิน แอบรักกับภีม ประการพันธ์ มาตั้งแต่เรียนมหาวิทยาลัย แต่พุดกรองเลือกที่จะแต่งงานกับพร้อม วิบูลย์สิน จนทั้งคู่มีบุตรชายด้วยกันชื่อ จ้าน ทางฝั่งภีมแต่งงานกับวรรณนรี มีอาชีพเป็นครู มีลูกชายหญิงสองคน ลูกสาวชื่อ ภัทรียา และลูกชายชื่อ ภุมวาร ต่อมาพร้อม สามีของพุดกรองเสียชีวิต จนหลังจากนั้น 1 ปี พุดกรอง ได้ไปร่วมงานสังคมกับวรรณนรี ภีม และพงษ์สนิทจิตรกรรม ซึ่งจัดขึ้นโดยคุณหญิงพรรณราย ซึ่งได้แนะนำให้รู้จักกับพิมุข สามีของคุณหญิงพรรณราย ที่เป็นคู่แข่งในการแย่งชิงตำแหน่งคณบดีกับวรรณนรี เมื่อพุดกรองได้พบกับภีมอีกครั้ง จึงได้มีความรู้สึกดี ๆ ร่วมกัน ภีมก็เริ่มเบื่อวรรณนรีและเริ่มมีปากเสียงกัน จนภีมออกจากบ้านแล้วชวนพุดกรองมาหา ทั้งคู่จึงสภาพกันว่าแอบรักกันมาตั้งแต่เมื่อได้พบกันครั้งแรกแล้ว พุดกรองเริ่มหาวิธีให้มาได้พบกับภีม จนทั้งสองได้เช่าบ้านใช้ชีวิตร่วมกัน เมื่อพงษ์สนิทรู้เรื่องนี้จึงรีบไปบอกวรรณนรี แต่วรรณนรียังไม่เชื่อ พงษ์สนิทได้ยั่วยุให้พุดกรองและภีมมีปากเสียงกัน จนเมื่อวรรณนรีรู้แน่ชัดจึงยื่นคำขาดว่าจะหย่า หากไม่หย่าก็ต้องตัดขาดพุดกรอง ขณะที่พงษ์สนิทอยากให้พุดกรองเลือกตัวเองเป็นคู่ครอง จึงใช้วรรณนรีเป็นเครื่องมือ แต่วรรณนรีเครียดจนเข้าโรงพยาบาล เมื่อภีมและพุดกรองรู้เข้าจึงรู้สึกผิด ในขณะเดียวกันข่าวความสัมพันธ์ของพุดกรองกับภีมก็เป็นเรื่องดัง ประจวบกับพุดกรองตั้งท้องกับภีมด้วย ต่อมาวรรณนรีรู้จักกับทวยหาญ กาญจนสุรัตน์ ทั้งคู่ไปเที่ยวพร้อมกับลูกของวรรณนรี แต่เมื่อกลับบ้านมาก็พบว่าภีมกลับบ้านมา ซึ่งภีมเองไม่พอใจ วรรณนรีจึงขอหย่า แต่ภีมก็ไม่มาตามนัด จนได้พูดคุยกับภีมอีกครั้งแต่ภีมก็ไม่ยอมหย่า จนในที่สุดพุดกรองคลอดลูกชายชื่อ ปูจ๋า ท้ายสุดภีมยอมหย่าหลังวรรณนรีขอพูดคุยเรื่องหย่าอีกครั้ง พุดกรองรู้สึกได้ว่าที่ภีมไม่ยอมหย่าเพราะภีมยังรักวรรณนรีอยู่ พุดกรองได้ไปขอโทษขออโหสิกรรมต่อวรรณนรี แต่วรรณนรีไม่สนใจคำขอโทษเพราะคิดว่าพุดกรองเล่นละครอยู่ สุดท้ายภีมไม่เหลือใคร จึงกลับไปหาวรรณนรี แต่วรรณนรีทำตัวเฉยชา ไม่สนใจภีม
มหาวิทยาลัยเทคโนโลยีไอนด์โฮเฟิน
มหาวิทยาลัยเทคโนโลยีไอนด์โฮเฟิน (Technische Universiteit Eindhoven หรือย่อเป็น TU/e) เป็นมหาวิทยาลัยเทคโนโลยีในเมืองไอนด์โฮเฟน ประเทศเนเธอร์แลนด์ มักได้รับการจัดอันดับให้อยู่ใน 400 อันดับมหาวิทยาลัยที่ดีที่สุดในโลกอยู่เสมอ ปัจจุบันมีนักศึกษา 11,295 คน และบุคลากร 3,200 คน
ในอดีต นักศึกษาที่สำเร็จการศึกษาจากมหาวิทยาลัยจะได้รับอักษรหน้าชื่อ ir. ซึ่งมาจากคำว่า ingenieur หรือวิศวกร อันเป็นระบบเดียวกับระบบเยอรมัน เพื่อให้แตกต่างกับผู้ที่สำเร็จการศึกษาจากวิทยาลัยเทคนิคที่จะได้รับอักษรนำหน้าชื่อ ing. โดยหลักสูตรปริญญาตรีจะมีระยะเวลาถึง 4-5 ปี อย่างไรก็ตาม ระบบนี้คงอยู่มาจนถึงปี ค.ศ. 2002 เมื่อได้มีการปรับหลักสูตรตามกระบวนการโบโลญญ่า ทำให้หลักสูตรถูกแบ่งเป็นระดับปริญญาตรีใน 3 ปีแรก และปริญญาโทอีก 2 ปีหลัง
ฌูว์ลีแย็ง โฟแบร์
ฌูว์ลีแย็ง โฟแบร์ (Julien Faubert) เกิดเมื่อวันที่ 1 สิงหาคม ค.ศ. 1983 เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลเวสต์แฮมยูไนเต็ด
1983
โฮเซลีโต รีเบรา
โฮเซลีโต รีเบรา (Joselito Rivera) นักมวยสากลชาวฟิลิปปินส์ เกิดเมื่อ 4 ธันวาคม พ.ศ. 2514 สถิติการชก 25 ครั้ง ชนะ 19 (น็อค 14) แพ้ 6
ประวัติ
โฮเซลีโต รีเบรา ขึ้นชกมวยสากลครั้งแรกเมื่อ 11 กันยายน พ.ศ. 2535 ชนะน็อค รูเอล เฟอร์นานเดซ ยก 2 ที่ ฟิลิปปินส์ จากนั้น ขึ้นชกชนะเป็นส่วนใหญ่ เคยมาชกในไทยเมื่อ พ.ศ. 2538 แพ้น็อค แสงอาทิตย์ ว.สุธีรา ยก 8 และเคยชกชนะน็อค รูดี คาบิเลส ยก 7 ด้วย รีเบราได้ขึ้นชิงแชมป์ OPBF รุ่นซูเปอร์เฟเธอร์เวทที่ว่างเมื่อ 8 พฤศจิกายน พ.ศ. 2540 แพ้น็อค ยามาโตะ มิตานิ ยก 12 จากนั้นได้ครองแชมป์ฟิลิปปินส์รุ่นไลท์เวทเมื่อ 30 ธันวาคม พ.ศ. 2541 ชนะน็อค เบิร์ต นาวาเรซ ยก 7 และป้องกันตำแหน่งได้ 1 ครั้ง
รีเบราประสบความสำเร็จอีกครั้งเมื่อได้ชิงแชมป์โลก WBF รุ่นจูเนียร์ไลท์เวท ที่ว่าง เมื่อ 23 มีนาคม พ.ศ. 2543 ชนะคะแนน ก้องธวัช ส.กิตติ ได้แชมป์มาครอง จากนั้น เดินทางมาชิงแชมป์ PABA รุ่นซูเปอร์เฟเธอร์เวทในไทยเมื่อ 2 มกราคม พ.ศ. 2544 แพ้ทีเคโอ ยอดสนั่น ส.นันทชัย ยก 3 ริเวร่าหยุดชกไปถึง 4 ปี กลับมาชกอีกเพียงครั้งเดียวเมื่อ 17 มิถุนายน พ.ศ. 2548 แพ้น็อค สมชาย นักบาลี ยก 4 จากนั้นก็ไม่ได้ขึ้นชกอีกเลย
เคาฟ์บ็อยเริน
เคาฟ์บ็อยเริน (Kaufbeuren) เป็นเมืองอิสระในส่วนภูมิภาคชวาเบิน รัฐบาวาเรีย ประเทศเยอรมนี ในอดีต เมืองแห่งนี้เคยมีสถานะเป็นเสรีนครของจักรวรรดิโรมันอันศักดิ์สิทธิ์
Idiogramma elbakyanae
Idiogramma elbakyanae เป็นสายพันธุ์ของต่อตัวเบียน (parasitoid) ถูกพบที่รัฐตลัซกาลาของประเทศเม็กซิโก สายพันธุ์ถูกตั้งชื่อและอธิบายโดยอันเดรย์ ฮาลาอิม นักกีฏวิทยาชาวรัสเซีย คำบรรยายถูกเผยแพร่ในปี พ.ศ. 2560 ในบทความบนวารสารแบบเสรี โดยเขียนร่วมกับเอ็นริเก รุยซ์-กันซิโน นักกีฏวิทยาชาวเม็กซิโก
ที่มาของชื่อ
อันเดรย์ ฮาลาอิม นักกีฏวิทยาประจำสำนักวิทยาศาสตร์ประเทศรัสเซีย (Russian Academy of Sciences) เลือกชื่อ elbakyanae เพื่อเป็นเกียรติแก่ อเล็กซานดรา เอลบัคยาน ผู้ก่อตั้ง ไซ-ฮับ "เพื่อตระหนักถึงการที่เธอทำให้นักวิจัยทุกคนสามารถเข้าถึงความรู้ทางวิทยาศาสตร์" เอลบัคยานกลับรู้สึกไม่พอใจที่ "แมลงปรสิต" ได้ถูกตั้งชื่อตามเธอ และได้ปิดการเข้าถึงเว็บไซต์ไซ-ฮับในประเทศรัสเซียชั่วคราว  เมื่อผู้ใช้จากประเทศรัสเซียพยายามเข้าไซ-ฮับ ข้อความปรากฏกล่าวว่า การตั้งชื่อตัวต่อตามเธอเป็นความ "ไม่ยุติธรรมอย่างยิ่ง" ฮาลาอิมประหลาดใจกับปฏิกิริยาของเธอและย้ำว่าเขาตั้งใจทำเพื่อเป็นเกียรติ เขากล่าวว่าเขายอมรับไซ-ฮับ  และเข้าไปใช้เองเป็นประจำ  เขายังชี้ว่าสุดท้ายตัวเบียน (parasitoid) ฆ่าโฮสต์ของตัว และควรมองว่าเป็นเหมือนตัวต่อนักล่ามากกว่าปรสิต
ลักษณะ
I. elbakyanae แตกต่างจากสายพันธุ์ I. comstockii ที่มีสกุล Idiogramma และพบได้ในประเทศเม็กซิโกเช่นกัน ตรงที่มีหน้าสีดำหรือน้ำตาลออกเหลือง และขากรรไกรที่มีฐานกว้างกว่ายอด และแผ่นอวัยวะวางไข่ (ovipositor sheath) ที่มีขนาด 4.2 เท่าของความยาวขาหลัง เพศเมียมีลำตัวยาว 3.8 มิลลิเมตร และปีกหน้าความยาว 3.9 มิลลิเมตร
แขวงบางขุนพรหม
บางขุนพรหม เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตสถานที่ราชการและเขตการค้า
ที่ตั้งและอาณาเขต
แขวงบางขุนพรหมตั้งอยู่ทางทิศตะวันออกเฉียงเหนือสุดของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
เอกชัย สำเร
เอกชัย สำเร เกิดวันที่ 28 พฤศจิกายน พ.ศ. 2531 ที่จังหวัดสตูล ประเทศไทย เอกชัยเล่นให้กับสตูล ยูไนเต็ด สโมสรฟุตบอลประจำจังหวัดสตูล ตั้งแต่ปี พ.ศ. 2548 ทั้งสโมสรเยาวชนและอาชีพ แล้วในปี พ.ศ. 2551 เอกชัยได้ถูกสโมสรฟุตบอลการท่าเรือไทยซื้อตัวไปซึ่งเขาก็เล่นได้ยอดเยี่ยม หลังจากนั้นเล่นให้กับสโมสรฟุตบอลบุรีรัมย์ ยูไนเต็ดในปี พ.ศ. 2554 ในปัจจุบันเอกชัยได้ย้ายมาเล่นให้กับสโมสรฟุตบอลโปลิศ เทโร ในปี พ.ศ. 2563 โดยเอกชัยถนัดในตำแหน่งมิดฟิลด์ตัวรุก และ ปีกซ้าย
ประวัติ
ปัจจุบัน เอกชัย เข้าพิธีวิวาห์ตามหลักศาสนาอิสลามกับ ณปภัช เจือจุน เมื่อช่วงกลางปี เดือนกรกฎาคม พ.ศ. 2565 ที่จังหวัดสตูล
การติดทีมชาติไทย
เอกชัยติดทีมชาติตั้งแต่ปี พ.ศ. 2553 ในช่วงที่เขาอยู่กับสโมสรฟุตบอลการท่าเรือไทย โดยเขาได้ลงเล่น 5 นัด ทำประตูไปได้ 1 ประตู
ยอดนักสืบจิ๋วโคนัน: ปริศนากระสุนมรณะ
ยอดนักสืบจิ๋วโคนัน: ปริศนากระสุนมรณะ (名探偵コナン 異次元の狙撃手) เป็นภาพยนตร์อนิเมะญี่ปุ่น กำกับโดยโคบัน ชิสุโนะ ซึ่งเป็นฉบับภาพยนตร์ที่อิงจากอนิเมะและมังงะของซีรีส์ยอดนักสืบจิ๋วโคนัน โดยเป็นเรื่องราวการซุ่มโจมตีที่เป็นอันตราย และฝ่ายเอฟบีไอเข้ามาเกี่ยวข้อง
เนื้อเรื่องย่อ
ขณะที่พวกโคนันกำลังชมวิวบนตึกเบลทรีทาวเวอร์ ก็ได้มีกระสุนปริศนาพุ่งเข้าใส่ร่างชายคนหนึ่ง และจุดที่คนร้ายยิงในทุกคดี ก็มีลูกเต๋าปริศนาพร้อมปลอกกระสุนที่คนร้ายทิ้งปริศนาเอาไว้ ซึ่งผู้ต้องสงสัยอันดับหนึ่งคือ อดีตพลซุ่มยิงของหน่วยซีล แต่ทว่าคดีนี้ไม่ได้ง่ายอย่างที่คิดอีกต่อไป เมื่อผู้ต้องสงสัยถูกสไนเปอร์อีกคนยิงตาย ประชาชนทั่วญี่ปุ่นกลัวว่าจะเป็นการยิงไม่เลือกหน้า จึงปั่นป่วนไปกันทั่วญี่ปุ่น ดังนั้นกรมตำรวจทั่วญี่ปุ่นและเอฟบีไอ จึงได้ร่วมมือกันสอบสวนคดีฆาตกรรมต่อเนื่องในครั้งนี้ ระหว่างที่โคนันสืบสวนก็ไปสะดุดตาคนร้ายเข้าจึงถูกลอบยิง แต่เซระก็กระโดดไปรับกระสุนแทนจนได้รับบาดเจ็บ ถือว่าดีที่ เซระ ไม่เสียชีวิต
การตอบรับ
ภาพยนตร์ชุดนี้ทำรายได้ที่ 4 พันล้านเยนในประเทศญี่ปุ่นแซง 17 ภาค ที่ผ่านมา
การเริ่มต้นใหม่
ในเรื่องแต่งที่เป็นซีรีส์ต่อเนื่อง การเริ่มต้นใหม่หรือการรีบู๊ต (reboot) หมายถึงการทิ้งความต่อเนื่องเดิมไปทั้งหมด และเริ่มซีรีส์นั้นๆ ขึ้นใหม่ เพื่อสร้างตัวละคร ลำดับเวลา และเรื่องราวพื้นเพขึ้นใหม่ทั้งหมด พบได้ทั้งใช้หนังสือการ์ตูน ภาพยนตร์โทรทัศน์ วิดีโอเกม ภาพยนตร์ และอื่นๆ
แอนดรอมิดา 2
แอนดรอมิดา 2 (Andromeda II) เป็นดาราจักรทรงกลมแคระ ห่างประมาณ 2.22 ล้านปีแสงในกลุ่มดาวแอนดรอมิดา แม้จะอยู่ในกลุ่มท้องถิ่น แต่ไม่ชัดเจนว่าเป็นบริวารของดาราจักรแอนดรอมิดาหรือดาราจักรไทรแองกูลัม
สนธิสัญญาสยาม–ฝรั่งเศส ร.ศ. 112
'''สนธิสัญญาสยาม–ฝรั่งเศส ร.ศ. 112''' (Franco–Siamese Treaty of 1893; Traité français–siamois de 1893) เป็นสนธิสัญญาสันติภาพระหว่าง ราชอาณาจักรสยาม (ต่อมาคือ ประเทศไทย) ในรัชสมัยพระบาทสมเด็จพระปรมินทรมหาจุฬาลงกรณ์ กับสาธารณรัฐฝรั่งเศส ในสมัยของประธานาธิบดีมารี ฟร็องซัว ซาดี การ์โน (Marie François Sadi Carnot) ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 3 ตุลาคม พ.ศ. 2436 (ตรงกับ ร.ศ. 112 และ ค.ศ. 1893) เพื่อยุติวิกฤตการณ์ ร.ศ. 112
'''สนธิสัญญาสยาม–ฝรั่งเศส ร.ศ. 112''' มีสาระสำคัญดังนี้:
การลงนาม
ผู้มีอำนาจเต็มฝ่ายสยามซึ่งลงลายมือชื่อในสนธิสัญญา คือ สมเด็จพระเจ้าบรมวงศ์เธอ กรมพระยาเทวะวงศ์วโรปการ เสนาบดีกระทรวงการต่างประเทศ ซึ่งลงนาม ณ กรุงเทพมหานคร ราชอาณาจักรสยาม เมื่อวันที่ 3 ตุลาคม ร.ศ. 112 (ตรงกับ ค.ศ. 1893 และ พ.ศ. 2436)
ฝรั่งเศสยึดเมืองจันทบุรีไว้ในอารักขา พ.ศ. 2436–2447
ฝรั่งเศสได้ยึดเมืองจันทบุรีตั้งแต่วันที่ 9 สิงหาคม พ.ศ. 2436 ถึง 8 มกราคม พ.ศ. 2447 รวมเป็นเวลา 10 ปี 6 เดือน โดยฝรั่งเศสได้สร้างตึกแดงให้เป็นฐานทัพบัญชาการทหารฝรั่งเศส และสร้างคุกขี้ไก่ขึ้นมาเพื่อกักขังนักโทษชาวไทยที่ได้ต่อต้านกับชาวฝรั่งเศส
หลังจากผลของสนธิสัญญาสยาม–ฝรั่งเศส ร.ศ. 122 สยามจึงต้องเอาฝั่งขวาแม่น้ำโขงตรงข้ามเมืองหลวงพระบาง นครจำปาศักดิ์ จังหวัดตราด และจังหวัดปัจจันตคีรีเขตเข้าแลก เพื่อให้ฝรั่งเศสคืนจันทบุรี ฝรั่งเศสจึงจะยอมถอนทหารออกจากจันทบุรีไปอยู่ตราด
การถอนทหารออกจากฝั่งซ้ายแม่น้ำโขง
หลังการลงนามในหนังสือสัญญา เมื่อวันที่ 3 ตุลาคม พ.ศ. 2436 แล้ว เรื่องที่ต้องดำเนินการต่อมาซึ่งสืบเนื่องกับวิกฤตการณ์คือ การถอนทหารออกจากฝั่งซ้ายแม่น้ำโขง การประกาศให้คนฝั่งซ้ายแม่น้ำโขงที่เข้ามาอยู่ทางฝั่งขวาแม่น้ำโขงกลับถิ่นฐานของตนเอง